APRANN ANGLÈ – $150 – EVERETT HIGH SCHOOL - Lafwa
APRANN ANGLÈ – $150 – EVERETT HIGH SCHOOL
janvier 29, 2020 @ 6:00 – 8:00 America/New York Fuseau horaire
Rezon : Respè nan travay ak devan Pitit – Valè nan Legliz ak Sosyete a – Vin pi Kretyen!
KISA: Aprann Anglè
KI KOTE: Everett High School
ADRÈS: 100 Elm St, Everett, MA 02149
KI JOU: Chak Lendi ak Mèkredi (Kòmanse 27 Janvye, 2020)
AKILÈ: 6 zè nan aswè rive 8 tè diswa
PRI? $150
ENSKRIPSYON? 21, 22 ak 23 Janvye 2020 (mache ak kòb la).
AKILÈ: 5 kè nan aswè rive 8 tè diswa
ENVITASYON: Tout Ayisyen alawonnbadè: Everett, Malden, Medford, Saugus, Lynn elatriye…
KI BIS KI PASE LA?
–BIS 110 (ki fè Wellington pou rive Wonderland estasyon) depose w devan lekòl la.
–BIS 109 (ki fè Sullivan pou rive Linden Square estasyon), desann sou ‘Broadway ak Ferry St’ epi mache pou 5 minit
–BIS 104 (ki fè Malden pou rive Sullivan estasyon ), desann sou ‘Broadway ak Ferry St’ epi mache 5 minit.
KI TREN ki ka konekte m? Nenpòt, men desann nan: Malden, Sullivan oswa Wellington.
KONTAKTE: (617) 394-2490 pou Everett High School
MBTA: 617-222-3200 pou zafè bis
NEXTBUS.COM: sou tel ou (lap ba w akilè lòt bis la ap rive egzakteman).
ANONS : Pou ane sa, pa rete dèyè nan kamyonèt la, aprann Anglè! Travay ou, pitit ou, Legliz la ak sosyete a, ap pi respekte w si w konn pale Anglè. Mande travay ou jou «OFF », ki se jou konje a. Depi w di se pou rezon sa, yo ka ba w li. Gen plizyè nivo nan kou Anglè a, yap pase w yon tès anvan w kòmanse. $150 se lajan yon bèl rad oswa tenis. Bay tèt ou kado sa !
M pa gen okenn enterè nan piblikasyon kou Anglè sa. Enterè m, se ou menm. Lè ma wè wap pale Anglè kon dlo kokoye, map kontan epi Bondye ap souri. Lè w ale nan lamès oswa sèvis Pwotestan an Anglè, wap ka konprann. Se sa ki travay Nouvo Evanjelizasyon an.
Fon ti kanpe sou jèn ak reyinyon priyè chak semèn yo. Gade lamès oswa program televizyon an Anglè kòm lapriyè sou telefòn ou. Tande chante relijye an Anglè pou w evolye nan lang la. Li lè pou w ka li Bib Anglè a, menm jan ak Dirijan Legliz oswa Gwoup ou yo. Èske w pa wè tèt ou toujou atè, oswa wap bay yon fo souri lè pitit ou yo, bòs nan travay oswa dirijan Legliz yo rankontre? Yap vide Anglè atè, epi w rete bèkèkè. Leve defi sa jodiya, al vanse nan Anglè a. M konte sou ou. Ou ka fè m konnen tou, si w ale.